
Abstract: Stories are constructed by the common man and implemented as specific to an 
identity. Currently, we live in a time of personal stories, of experiences, which, shared, can 
contribute to the preservation, affirmation and even recovery of identity values. 
In our approach we will describe the triad of ethnography, ethnology, anthropology, which 
corresponds to clearly dissociated methodological stages. However, the transition from 
ethnography to ethnology and then to anthropology reveals an increasingly extensive 
process of generalization and comparison. This evolution leads us from the objective 
description of a population to a more comparative reflection, and then to an abstract and 
universal meditation on the becoming of cultures. 
Life storytelling is largely an interdisciplinary approach, used to understand not only a 
single life over time, but also how individual lives interact with society. We want to 
emphasize the power of storytelling and retelling, of composing and recomposing stories, 
of remodeling and extending it. 
The life story method is used in multiple research areas. In terms of use in psychology, the 
story itself can be a valuable text to learn from other people's experiences. The use of the 
method in sociology can help the researcher to become more aware of the diversity of 
possible roles and standards that exist within the human community. In anthropology and 
folklore, life stories highlight issues related to beliefs, values, customs, traditions and 
meanings of life. In anthropology, this method is used to obtain the shared cultural 
meanings of the individual, but also the vision of a community member on the dynamics 
of cultural change. In folklore, the story of life, focuses on the way in which the 
interviewee sees himself as a keeper of tradition, the holder of traditional teachings, beliefs, 
customs and practices. 
Key-words: interdisciplinarity, culinary discourse,life story method, values, traditions. 
 
 
1. Contextualizări 
Povestea vieţii este o metodă de cercetare calitativă care permite colectarea 
unor informaţii despre esenţa subiectivă a întregii vieţi a unei persoane. Ea 
debutează printr-un interviu înregistrat, este transcrisă şi se finalizează printr-o 
poveste fluentă, redată cu cuvintele persoanei care o narează. Interviul de acest tip 
este singura metodă de a privi viaţa în ansamblu şi de a efectua un studiu în 
profunzime al vieţii indivizilor. [Atkinson 2006: 10-11]  

Povestitul este o formă fundamentală de comunicare, având o funcţie 
esenţială în viaţa noastră. Gândim şi vorbim sub formă de poveste, spunem poveşti 
pentru a conferi coerenţă vieţii noastre.  
Consider că ar trebui să plecăm de la afirmaţia lui François Laplantine, care 
consideră că principala cale de acces la specificul unei societăţi pe care o 
descoperim pentru prima dată şi pe care dorim să o studiem este învăţarea limbii şi 
a bucătăriei [Laplantine 2000: 46-47]. 
 
2. Povestea vieţii reflectată în discursurile gastronomice. Studiu de 
caz – Arhiva eCULTFOOD 
Proiectul Digitalizarea patrimoniului cultural alimentar. Regiunea Bacău – 
eCULTFOOD a adus în sfera vizibilului moştenirea culturală reflectată de 
cunoştinţele referitoare la alimentaţie. Documentele audiovizuale, ce au rezultat în 
urma acestui proiect, au fost păstrate sub formă cartografică şi informatizată. 
Aceste documente au fost produse în cercetări de teren efectuate cu subiecţi de 
generaţii diferite din judeţul Bacău [Laplantine 2000: 46-47]. Un chestionar sau o 
înregistrare audio-video pot imortaliza aspecte legate de tematică, de roluri şi 
actanţi, de funcţii şi de tipologicii, dar ele nu vor putea surprinde niciodată, pe de-a-
ntregul, acea chemare, acel fior inexplicabil cu care omul (re)trăieşte bucuriile vieţii 
prin intermediul poveştilor. În opinia acestuia, trebuie găsite alte modalităţi de 
stimulare a cercetării. Una dintre ele reprezintă înregistrarea povestirilor şi 
analizarea din perspectiva pragmatico-discursivă, căci, privite din prezent spre 
trecut, corpusurile de texte dezvăluie o mutaţie semnificativă. Înregistrările actuale 
pun în prim plan pe cel intervievat, care dobândeşte voce distinctă, asumându-şi 
rolul de actant şi narator în egală măsură, cercetătorul strecurând întrebări şi 
provocând mărturisiri. [Jicu 2017: 206-208] 
 
3. În ipostaza de cercetător/anchetator… 
       
 
Sentimentele pe care le-am simţit în cadrul activităţilor desfăşurate pe 
parcursul acestui proiect m-au motivat să experimentez faptul de a fi în mijlocul 

acţiunii de pregătire a bucatelor tradiţionale. Plecând de la afirmaţia Constanţei 
Vintilă-Ghiţulescu [2015: 11-21] potrivit căreia hrana se prepară şi se alcătuieşte în 
funcţie de timpuri, am dorit să observ schimbările apărute în prepararea acesteia, 
dar şi modul ei de realizare în prezent.  
De la simplul observator aflat comod în faţa calculatorului, am trecut la 
activitatea propriu-zisă, aceea a unui adevărat cercetător, pe teren. Am realizat un set 
de înregistrări cu bunica mea, Robu Săftica (în vârstă de 90 de ani, n. 1928),  din satul 
Orbeni, comuna Orbeni, satul naşterii ei şi al copilăriei mele, privind preparatele de 
altădată (fasolea cu jumări, mălaiul, mămăliga, plăcinta cu orez), bucate pe care bunica 
le prepară copiilor şi nepoţilor, rememorate cu prilejul anchetei. 
Întrebând-o pe bunica de modul în care se prepară crupele, aceasta îşi aduce 
aminte şi de alte reţete pe care le pregătea bunica ei în post: plăcinta cu orez, turte, 
sarmale de sec cu lobodă şi chisăliţă de prune.  
 
C: Bunică, dar ai auzit de crupe? cum se fac? 
I: Îi ca urluiala... grăunţili tăiati aşa mai mărunti aşa... li făşiam în chiuî... sî li 
hierbiam în şiaun şî făşiam cu di-aceia jolfă, di cânipî, cu sămânţî di câniepî... chisatî, 
striecuratî, hiartî. 
C: Mâncai când era post, nu? 
I: Mâncam tari... pi urmî hierbiam grăunţî... mălai... făşia plăşinti cu orez, în post, 
da... îl hierbia şî îl făciai cum faci zămăntocu cu brânzî... întindeai colo şî făşia plăşinti, di post.  
C: Plăcinte cu orez, nu? 
I: Da... bunica mia făşia la cuptior… Dumnezău s-o ierti, tari frumoasî mai iera... 
sî făşia, vara... făinî di porumb şî tăia mărari ş-amesteca aşa cu totuşî făşia pi lopatî turti, 
disubt punia frunzî di nuc.  
C: Pe lopată? 
I: Pi lopatî punia frunzî di varzî, di nuc şî punia zamă-n tocu şiela şî făşia nişti 
turti... mâncai... apăi pi câmp, la prăşât, făşia sarmali di săc cu lobădă şî chisăliţî di pruni, di 
pierjî… da ci buni iera. 
C: Chisăliţă de prune... Acum mai faci? 
I: Nu, bunicî.  
 
Cu ajutorul descrierii, bunica a prezentat trei secole: sfârşit de secol XIX 
(vremea în care trăia stră-străbunica mea), secolul XX (vremea bunicii mele), 
secolul XXI (vremea mea). Sunt trei momente distincte, ce acoperă o perioadă de 
aproximativ 150 de ani. Se remarcă o dinamică în ceea ce priveşte obiceiurile 
alimentare. Bunica parcă savurează întoarcerea în trecut la vechile obiceiuri, parcă 
simte şi acum acel gust al copilăriei, amintirea despre bunătatea lor este vie, iar 
pentru a întări cele spuse afirmă: mâncam tari, da ci buni iera. Acţiunile desfăşurate de 
bunica ei atunci încă se perindă prin faţa ochilor ei, exact ca o peliculă de film.  
Discursul este unul evocativ, particularizându-se prin îmbinarea elementelor 
descriptive cu dialogul. Elementele descriptive sunt concentrate în contextul 
descrierii modului în care pregăteau crupele, plăcinta cu orez şi turtele. Sunt folosite 
enumeraţiile: li făşiam, li hierbiam, făşiam sau chisatî, striecuratî, hiartî.  
Tot cu ajutorul descrierii o portretizează pe bunica ei: Dumnezău s-o ierti, tari 
frumoasî mai iera. Cunoscând istoria familiei, stră-străbunicii mei au fost înstăriţi, 

boieri în sat, fiind mari posesori de pământ. Frumuseţea stră-străbunicii conservată 
în amintirea bunicii mele este datorată faptului că îi plăcea să fie aranjată, să aibă 
costume din materiale fine, adevărate extravaganţe pentru acele timpuri, mai ales în 
mediul rural. Însă, cu toate că aveau resursele materiale necesare pentru a-şi 
achiziţiona instrumentarul necesar bucătăriei, ea prepara, aşa cum a învăţat, turtele 
pe lopată, respectând tradiţia. 
Considerăm că, nu întâmplător, subliniază bunica această tehnică de 
preparare a turtelor, pe lopată. Ea este conştientă că timpurile s-au schimbat, iar 
tehnica s-a pierdut, aşa cum s-a pierdut şi tradiţia pregătirii acestor reţete în familie. 
Pentru bunica, prezentul a ajuns să difere cu totul de epoca tinereţii sale, lumea 
familiară ei dizolvându-se încetul cu încetul. Ea provoacă desele întoarceri în trecut 
pentru a retrăi anumite momente. 
Reţetele evocate sunt prezentate din memorie şi apar sub forma dialogului. 
Este un dialog viu, plin de naturaleţe, alcătuit din replici scurte, oferind autenticitate 
scenelor de viaţă. Dialogul poartă cu el nostalgia pe care o simte bunica, provocată 
de dorinţa conştientă de a se întoarce uneori în trecut. Se observă intervenţia 
memoriei afective, determinată de alimentaţie, ce contribuie la conservarea în timp 
a anumitor credinţe şi valori.  
Nu este un discurs procedural, ci un discurs ce evidenţiază povestea din spatele 
reţetelor. Bunica nu spune precis cantitatea ingredientelor adăugate şi nici momentul 
adăugării, ci accentul cade pe lumea şi îndeletnicirile de altă dată. În ceea ce priveşte 
tradiţia familiei noastre, reţeta s-a pierdut, dar ea a rămas vie în amintirea bunicii.  
 
C: Ce ai adus? 
I: Postârnac... am mari da-i puţân aicia... am şî mari, îi tuma di anu trecut, da`-i 
bun... l-am învălit bini în hârtii şî l-am pus într-un sac, l-am liegat cu sârmî, sacu, şî i-am făcut 
nişti găuri aşa, cât ai vârî dejştu, ... şî sî mienţâni ş-acum tari bini... aşa m-o-nvăţat mama mia 
sî fac…aşa ştia şî ia din bătrâni… ia păstra di toati… aşa-i bini sî păstrâm ceea ci aviem…  
 
Bunica, omul comunităţii tradiţionale, se raportează la propria sa 
comunitate culturală, întrucât ea a memorat în mod exemplar anumite tehnici 
văzute în familie. Ştie exact suita ordonată de operaţii pe care trebuie să le urmeze 
pentru ca păstârnacul să nu se strice: l-am învălit bini în hârtii, l-am pus într-un sac, l-am 
liegat cu sârmî, i-am făcut nişti găuri aşa, cât ai vârî dejştu. Este o practică dintr-o 
moştenire spirituală ce ţine de domeniul gastronomic. 
Mai mult decât atât, ea nu doar aplică tradiţia moştenită, dar reflectează la 
ceea ce face: aşa-i bini sî păstrâm ceea ci aviem, iar pentru a ne convinge şi pe noi 
adaugă: îi tuma di anu trecut, da`-i bun (a rezistat în faţa timpului), l-am învălit bini 
(strategia necesită cunoaştere, atenţie şi migală) şî sî mienţâni ş-acum tari bini (din nou, 
dovada priceperii ei).  
Tehnica de păstrare a păstârnacului, învăţată de la mama ei, păstrată din 
bătrâni, este un rezultat al experienţei îndelungate şi al sfaturilor primite. Practicarea 
acestei îndeletniciri a depins de relaţia cu ceilalţi. Bunica a conservat, aşa cum 
încercăm să evidenţiem, o bogată moştenire dobândită şi transmisă din moşi-

strămoşi. Ea a dorit să înveţe de la mama ei, aşa cum mama ei a învăţat de la 
bătrâni, devenind foarte pricepută: ea păstra di toati… 
În acest fel se conturează identitatea unei colectivităţi, prin transmiterea 
valorile împărtăşite de ea. Bunica devine, prin respectarea tehnicii de păstrare a 
păstârnacului, un păstrător al unei cunoaşteri intuitive moştenite.  
 
C: Şi mălaiul asta se facea tot timpul sau când se făcea? 
I: Sî făşia di una... ca acuma cumpăra pâini…nu iera… făcia lumia pâini la cuptior, la 
rolî, mălai, alivenci, toati buni. Pi mini m-o-nvăţat mama mia sî fac… ia făşia di una şî la fel şî io. 
C: Bunică, ai făcut şi pâine la cuptor? 
I: Da cum, făşiam înainti nişti pâini albi cât tingiria, aşa frumoasî crescuti şî buni 
ierau. Da` tu nu ştii? N-am mai făcut acu`... di undi... cuptiorul l-am stricat... ci cuptior aviam 
io ... mari păcat di iel… iera bini sî-l folosâţi şî voi. 
 
De-a lungul timpului, pâinea a reprezentat un simbol al bunăstării sociale, 
căci ţăranul român mânca, în mare parte, mămăligă. Trecerea de la făina de porumb 
şi mămăligă, la făina de grâu şi pâine, ca aliment de bază al poporului român, s-a 
făcut abia în secolul al XIX-lea – al XX-lea. Apariţia comerţului pâinii a dus la o 
situaţie mai uşoară pentru gospodine. Deşi a existat o îndelungată perioadă în care 
fiecare îşi prepara pâinea (dacă avea din ce), astăzi producerea pâinii în casă a 
devenit mai degrabă o practică modernă.   
Întâlnim şi în această secvenţă relaţia dintre trecut şi prezent prin deicticele 
implicite: atunci şi acum. Atunci lumea prepara pâine, mălai, alivenci, toati buni, 
acum se cumpăra de la magazin.  
Conform mărturisirilor bunicii, ea nu mai prepară pâine, deoarece i s-a 
stricat instrumentul principal: cuptorul. Discursul este unul de tip evocativ în care 
sunt amintite vremurile de altădată. Pâinea apărea ca raritate comercială, ca acuma 
cumpăra pâini… nu iera, principala modalitate de procurare fiind cea a producerii 
casnice, făcia lumia pâini la cuptior, la rolî.  
Bunica nu ezită să arunce asupra sa o lumină extrem de favorabilă în ceea ce 
priveşte calităţile ei de preparare a pâinii. Elementele descriptive sunt concentrate în 
jurul descrierii modului în care arăta pâinea pregătită de bunica: pâini albi (dacă 
putem spune aşa, culoarea perfecţiunii pâinii, semnul că făina a fost pusă din 
belşug), cât tingiria, (mari, crescute), frumoasî crescuti (aspectuoase) şi, nu în ultimul 
rând, buni (gustoase). 
Pâinea a fost şi va rămâne elementul central al vieţii omului tradiţional, dar 
şi al omului modern.   
 
Concluzii 
Povestirea vieţii este în mare măsură o abordare interdisciplinară, folosită 
pentru înţelegerea nu numai a unei singure vieţi de-a lungul timpului, ci şi a 
modului în care vieţile individuale interacţionează cu societatea. Exista numeroase 
motive pentru studierea elementelor de cultură imaterială precum alimentaţia poate 
beneficia de pe urma abordării povestirii vieţii. Putem discuta despre puterea 

povestirii şi repovestirii, a compunerii şi recompunerii, a compunerii şi a 
recompunerii relatărilor, a remodelării şi extinderii acesteia.  
Povestirile vieţii reprezintă un mijloc excelent de a înţelege cum îşi percep 
oamenii propriile experienţe, propria viaţă şi interacţiunile cu cei din jur în legătură 
directă cu un fapt al vieţii cotidiene, alimentaţia. Ele surprind înţelepciunea vieţilor 
trăite şi ne arată tendinţele dezvoltării umane şi posibilele căi de urmat. Poate cel 
mai important lucru este că ne conduc spre spiritul uman, sentimentele noastre cele 
mai profunde, valorile după care ne ghidăm şi semnificaţiile perene ale vieţii.  
Textele – suport informează despre modul în care omul comunităţii 
tradiţionale se raportează la propria sa comunitate culturală pornind de la pretexte 
de ordin culinar. 
Fiecare moment al înregistrării are propria naraţiune, astfel încât pare că 
omul trăieşte mai multe vieţi. Fiecare epocă a adus elemente noi, fiecare generaţie a 
adăugat un plus de experienţă, fiecare familie a receptat în mod personal elementele 
moştenite sau inovatoare în ceea ce priveşte bucătăria şi viaţa în general. 
 
 
 
BIBLIOGRAFIE 
 
Lucrări de referinţă: 
Atkinson 2006: Robert Atkinson, Povestea vieţii. Interviul, Iaşi, Editura Polirom, 2006.  
Bilţiu 2003: Pamfil Bilţiu, Studii de etnologie românească, Vol. I, Bucureşti, Editura Saeculum I. O., 2003. 
Cocchiara 2004: Giuseppe Cocchiara, Istoria folcloristicii europene. Europa în căutare de sine, Bucureşti, 
Editura Saeculum I.O, 2004. 
Copans 1999: Jean Copans, Introducere în etnologie şi antropologie, Iaşi, Editura Polirom, 1999. 
Dumistrăcel et alli 1997: Stelian Dumistrăcel, Doina Hreapcă şi Ion-Horia Bîrleanu, Ancheta dialectală 
ca formă de comunicare, Iaşi, Editura Academiei Române, 1997. 
Dumistrăcel 2005: Stelian Dumistrăcel, Note de la cursul de etnolingvistică, Facultatea de Litere, 
masteratul de Ştiinţe ale comunicării şi ale limbajului, Universitatea din Bacău, 2005. 
Evseev 1994: Ivan Evseev, Dicţionar de simboluri şi arhetipuri culturale, Timişoara, Editura Amarcord, 
1994. 
Fruntelată 2017: Ioana Fruntelată, Etnologia românească actuală, Bucureşti, Editura Universităţii din 
2017. 
Géraud 2001: Marie-Odile Géraud, Olivie Leservoisier, Richard Pottier, Noţiuni-cheie ale etnologiei, Iaşi, 
Editura Polirom, 2001. 
Ghiţulescu-Vintilă 2015: Constanţa Ghiţulescu-Vintilă, Patimă şi desfătare. Despre lucrurile mărunte ale 
vieţii cotidiene în societatea românească 1750-1860, Bucureşti, Editura Humanitas, 2015. 
Hedeşan Otilia Hedeşan, 2015: Folclorul. Ce facem cu el?, Timişoara, Editura Universităţii de Vest, 
2015. 
Hedeşan et alii 2017: Otilia Hedeşan, Mihaela Bucin (coord), Oana Florea, Florentina Leucuţia, 
Nicoleta Muşat, Corina Popa, Monica Vlad, Doamnele au vreme. Povestirile româncelor din 
Ungaria la începutul secolului XXI, Timişoara, Editura Universităţii de Vest, 2017. 
Jicu 2017: Adrian Jicu, Împotriva uitării în ,,Aceea era… Puterea colacilor!”Sărbători trăite, sărbători povestite 
în localităţile din judeţul Bacău, Cluj-Napoca, Casa Cărţii de Ştiinţă, 2017. 
Laplantine 2000: François Laplantine, Descrierea etnografică, Iaşi, Editura Polirom, 2000. 
Lévi-Straus 1978: Claude Lévi-Straus, Antropologie structurală, Bucureşti, Editura Politică, 1978. 
Simona-Elena PETREA 
Metoda povestea vieţii în cercetarea discursului gastronomic 
 
295 
Lévi-Strauss 1995: Claude Lévi-Straus, Mitologice.I. Crud şi gătit, traducere şi prefaţă de Ioan Pânzaru, 
Bucureşti, Editura Babel, 1995. 
Lieblich et alli 2006: Amia Lieblich, Rivka Tuval-Mashiach, Tamar Zilber, Cercetarea narativă : citire, 
analiza si interpretare, Iaşi, Editura Polirom, 2006. 
Lupescu 2000: Mihai Lupescu, Din bucătăria ţăranului român, prefaţă de Radu Anton Roman, studiu 
introductiv şi bibliografie de Maria Rafailă, postfaţă de Antoaneta Olteanu, Bucureşti, 
Editura Paideia, 2000. 
Muşat 2015a: Nicoleta Muşat, Clişee de familie. Terenuri în Transcarpatica, Timişoara, Editura 
Universităţii de Vest, 2015. 
Muşat 2015b: Nicoleta Muşat, Digitalizarea patrimoniului imaterial, în Rodica Colta (coord.), Populaţii şi 
patrimoniul imaterial euroregional. De la stratul cultural profund la tradiţii locale vii, Bucureşti, 
Editura Etnologică, 2015. 
Niţulescu 2008: Virgil Ştefan Niţulescu (coord.), Repertoriu naţional de patrimoniu cultural imaterial. I = 
Répertoirenational du patrimoineculturelimmateriel. I, Bucureşti, CIMEC - Institutul de Memorie 
Culturală, 2008. 
Oberländer-Târnoveanu 2006: Irina Oberländer-Târnoveanu, Identitatea culturală şi patrimoniul digital: 
proiecte, reţele şi portaluri, Sibiu, Editura ASTRA Museum, 2006. 
Pamfile 2006: Tudor Pamfile, Sărbătorile la români. Studiu etnografic, ediţie şi introducere de Iordan 
Datcu, Bucureşti, Editura SAECULUM I. O, 2006. 
Pânzaru 1989: Ioan Pânzaru, Cercetare de estetică a oralităţii, Bucureşti, Editura Univers, 1989. 
Savin 2011: Petronela Savin, De gustibusdisputandum... Frazeologia românească privitoare la alimentaţie, Iaşi, 
Editura „Alexandru Ioan Cuza”, 2011. 
Savin et alli 2017: Petronela Savin, Cosmina Timoce – Mocanu (coord), Adrian Jicu, Maria Cuceu, 
,,Aceea era… Puterea colacilor!”Sărbători trăite, sărbători povestite în localităţile din judeţul Bacău, 
Cluj-Napoca, Casa Cărţii de Ştiinţă, 2017. 
Savin 2018: Petronela Savin, Bucate din bătrâni.Frazelogie şi cultură românească, Iaşi, Institutul European, 
2018. 
Ştiuca 2007: Narcisa Ştiuca, Cercetarea etnologică de teren, astăzi (curs), Bucureşti, Editura Universităţii, 
2007. 
Ştiucă 2009: Narcisa-Alexandra Ştiuca, Alimentaţie tradiţională, în Ispas, Sabina (coord.), Patrimoniul 
Cultural Imaterial din România. Repertoriu I, Comisia Naţională pentru Salvgardarea 
Patrimoniului Cultural Imaterial, Bucureşti, CIMEC-Institutul de Memorie Culturală, 2009. 
Văduva 1996: Ofelia Văduva, Paşi spre sacru. Din etnologia alimentaţiei româneşti, Bucureşti, Editura 
Enciclopedică, 1996. 
 
Articole: 
Bot 2015: Nicolae Bot, „Baba Ruţa şi povestea ei sau despre autenticitatea documentului etnologic”, 
în Folclorul. Ce facem cu el?, Timişoara, Editura Universităţii de Vest, 2015. 
Drugă 2012: Luminiţa Drugă, Nadia-Nicoleta Morăraşu, „În căutarea «gustului» pierdut: regăsirea 
identităţii naţionale prin denumiri de mâncăruri, preparate şi meniuri tradiţionale”, în The 
Proceedings of the International Conference “Communication, Context, Interdisciplinarity. Section: 
Language and Discourse, 2, Tîrgu-Mureş, Editura Universităţii Petru Maior, 2012. 
Macovei 2017: Andreea Macovei, Petronela Savin, “The Digitization of the Cultural Food Heritage. 
The Region of Bacău – eCULTFOOD. Towards the processing methodology of collected 
audiovisual data”, în „Cultural Perspectives. Journal for Literaryand British Cultural 
Studies in Romania”, nr. 22, 2017. 
Mihăilescu 2009: Vintilă Mihăilescu, Bogdan Iancu, „«Produsele de calitate” şi patrimonializarea 
gustului în România”, în „Sociologie românească”, vol. VII, 3, 2009. 
Savin 2016: Petronela Savin, “Romanian Food Terminology in Dicţionariul Limbei Romane, by A.T. 
Laurian and I.C. Massim”, în Iulian Boldea, Dumitru-Mircea Buda (ed.), Convergent 
Discourses. Exploring the Contexts of Communication, Tîrgu Mureş, Arhipelag XXI Press, 2016. 
Simona-Elena PETREA 
Metoda povestea vieţii în cercetarea discursului gastronomic 
 
296 
Savin et alii 2016: Petronela Savin, Valentin Nedeff, Cosmina Timoce-Mocanu, Luminiţa Drugă, 
„Digitalizarea patrimoniului cultural alimentar al judeţului Bacău. Aspecte metodologice”, 
în „Caietele ASER”, nr. XIII/2016. 
Savin et alli 2017: Petronela Savin, Cosmina Timoce-Mocanu, Adrian Jicu, „Proiectul e-Fest 
Memoria. Valorificarea patrimoniului imaterial. Sărbătorile de iarnă din judeţul Bacău”, în 
„Studii şi cercetări ştiinţifice. Seria filologie”, nr. 38, 2017. 
 
Surse web: 
http://ecultfood.ub.ro/about, consultat la 10.06.2021. 
http://eprints.hud.ac.uk/id/eprint/4894/2/Chapter_1_-_Gabriele_Rosenthal.pdf, consultat la 
04.05.2018. 
http://www.jstor.org/stable/540572, consultat la 02.04.2018. 
 
 
